da fr da da en en nl da en da en tr da en en en nb en da da da en en en en en da de en da da en da it da en tr da en en en pt en en fr en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en da da da ro en en da da en fr en da da pt da da da da da da da da da da da da da nb en da da da da da da de en da da en da da da da da da en da ms da da da da da de da da da da da da de en da da da da da da da da da da da da sv de da da da da da de da de en da da da da da da da da de da es da da da da da da da da sv da da da da da nl da da da da en es da da da da da da en sv ur da da nl da sv da da da da da da da da da da da da da da da en eu en da da da da da da da da de da da da da da fr de da it da sl da de da tr es pt en ar id en da en da da nl en
at strikke | At skabe er at leve
Inspiration eller en lille historie.
At skabe – om mig selv
Arkiv Vælg måned september 2022  (2) august 2022  (3) juli 2022  (3) juni 2022  (2) maj 2022  (1) april 2022  (2) marts 2022  (1) februar 2022  (3) januar 2022  (4) december 2021  (3) november 2021  (1) oktober 2021  (2) september 2021  (2) august 2021  (1) juli 2021  (5) juni 2021  (1) maj 2021  (1) april 2021  (2) marts 2021  (2) februar 2021  (1) januar 2021  (5) december 2020  (3) november 2020  (2) september 2020  (2) juli 2020  (3) juni 2020  (1) maj 2020  (1) april 2020  (3) marts 2020  (1) februar 2020  (2) januar 2020  (3) december 2019  (4) november 2019  (7) oktober 2019  (4) september 2019  (1) august 2019  (2) juli 2019  (9) juni 2019  (2) maj 2019  (4) marts 2019  (1) februar 2019  (2) januar 2019  (3) december 2018  (5) november 2018  (1) oktober 2018  (3) september 2018  (3) august 2018  (3) juli 2018  (1) juni 2018  (4) maj 2018  (1) april 2018  (2) februar 2018  (4) januar 2018  (4) december 2017  (2) november 2017  (4) oktober 2017  (3) september 2017  (2) august 2017  (2) juli 2017  (4) juni 2017  (2) maj 2017  (1) april 2017  (2) marts 2017  (3) februar 2017  (3) januar 2017  (1) december 2016  (1) november 2016  (3) oktober 2016  (3) september 2016  (1) august 2016  (2) juli 2016  (4) juni 2016  (3) maj 2016  (1) april 2016  (3) marts 2016  (4) februar 2016  (3) december 2015  (4) november 2015  (5) oktober 2015  (2) august 2015  (2) juli 2015  (4) juni 2015  (1) maj 2015  (2) april 2015  (4) marts 2015  (1) februar 2015  (1) januar 2015  (3) december 2014  (4) november 2014  (3) oktober 2014  (6) september 2014  (2) august 2014  (2) juli 2014  (3) juni 2014  (1) maj 2014  (2) april 2014  (1) marts 2014  (3) februar 2014  (7) januar 2014  (2) december 2013  (2) november 2013  (2) oktober 2013  (2) september 2013  (1) august 2013  (2) juli 2013  (5) juni 2013  (3) maj 2013  (4) april 2013  (5) marts 2013  (11) februar 2013  (1) januar 2013  (3) december 2012  (4) november 2012  (2) oktober 2012  (3) september 2012  (3) august 2012  (2) juli 2012  (4) juni 2012  (5) maj 2012  (6) april 2012  (4) marts 2012  (4) februar 2012  (3) januar 2012  (4) december 2011  (6) november 2011  (4) oktober 2011  (4) september 2011  (4) august 2011  (3) juli 2011  (4) juni 2011  (2) maj 2011  (3) april 2011  (4) marts 2011  (5) februar 2011  (8) januar 2011  (2) december 2010  (7) november 2010  (5) oktober 2010  (4) september 2010  (4) august 2010  (3) juli 2010  (4) juni 2010  (3) maj 2010  (3) april 2010  (7) marts 2010  (4) februar 2010  (6) januar 2010  (3) december 2009  (5) november 2009  (3) oktober 2009  (3) september 2009  (6) august 2009  (5) juli 2009  (9) juni 2009  (3) maj 2009  (4) april 2009  (4) marts 2009  (6)
Abonner på blog via Email
Indtast din e-mail-adresse for at blive tilmeldt og modtage besked om nye indlæg på dette websted via e-mail.
Slut dig til 23 øvrige tilmeldte
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
At skabe er at leve
Et indblik i mine elevers og egne tekstile arbejder.
Categories: at strikke Comments: 0
Blusen er strikket oppefra og ned i et ribmønster, hvor udtagningerne er integrerede i  ribmønsteret.
Garn: Caribbean Cotton fra Laine du Nord. 100 g.med løbelængde 315 m. Pind 3 og 3½.
Slå 144 m op på p 3. Strik 2 ret, 2 vrang. Efter 1 cm skiftes til pind 3½.
udtagning  efter 2½ cm: 1 ret, saml lænken op og strik dr. ret, 1 ret, 2 vrang. Mønsteret er nu 3 ret, 2 vrang.
Udtagning efter 9 cm: 4 ret 1 vrang, 1 vrang drejet udtagning, 1 vrang. Mønsteret er nu 4 ret, 3 vrang.
Efter 18 cm sættes 59 masker af til ærmer i begge sider. Sættes på tråd. Slå 11 nye masker op på bullen, hvor ærmemaskerne blev taget fra. Strik lige ned til ønsket længde. Her til hele længden er 53 cm. Luk løst af.
Sæt ærmets 59 masker på pinden og saml 11 masker op under ærmet. Evt. saml. 13 masker op og på næste omgang strikke disse sammen med nabomasken for at undgå der bliver et hul. Overhold mønsteret 5 ret og 3 vrang.
indtagning på ærmet når dette måler 14 cm: 2 ret, 2 ret sm, 1 ret, 3 vrang. Mønsteret er nu 4 ret, 3 vrang.
indtagning på ærmet når dette måler 28½ cm: 4 ret, 1 vrang, 2 vrang sammen. Mønsteret er nu 4 ret, 2 vrang.
Når ærmet måler 32 cm lukkes løst af.
Categories: at strikke Comments: 0
Overskriften henviser til materialet disse sokker er strikket af. Et strømpegarn, der består af 72% bomuld, 18% polyamid og 10% polyester. Og så kan det vaskes i maskinen på 40O. Garnet hedder Schachenmayr REGIA og er købt hos Uldgården. Jeg har set garnet flere steder, dog ikke i ensfarvet. Måske tilfældigt.
Det er ikke første gang, jeg strikker sokker af dette garn. De er tiltænkt overgangen mellem sommer og vinter. Når de tynde sokker er for lidt og inden det er tid til uldsokkerne. Og det fungerer.
Jeg har strikket på pind 2½. Slået 56 masker op til en str. 39-40. Strikket 30 omgange rib og derefter 47 omgange glatstrikning inden hæl over 28 masker. Fra hæl til begyndelse af tåindtagnig er der 92 omgange.
Hvor lang tid tager det så at strikke en sok. Nu er alt jo relativt. Disse er strikket på en togtur til Stockholm. En strikket i hver retning.
Tags: Bomuldssokker, Overgangssokker, sokker, strømper
Barnevest str. 6 år.
Categories: at strikke Comments: 0
Garn: Fluffy (50% polyamid, 50 % akryl). Den færdige vest vejer 180 g.
Strikkefasthed: 14 m = 10 cm i glat strikning.
96 m på p nr. 7. Rib 5 -6 cm rundt. Skift til p. 8 og strik glat.
Luk 12 m til ærmegab efter 27 cm. Indtag 2 x 1 m til 32m.
Strik til i alt 44 cm. Luk, eller på maskeholder, midterste 16 m til nakke. Strik 2p over de 8 skuldertasker. Lad hvile.
Forstykke som ryg til 35 cm. 10 midterste m hvile. Luk hver side 3 x 1 m til 8 m. Strik til samme højde som ryggen. For og bag strikkes sammen i aflukningen.
Halskant rib 64 m 4 omg.
Ærmegabskanter rib 64 m 3 omg.
Tags: barnevest, Hurtigstrik, Store pinde
Categories: at strikke Kommentarer lukket til Trøje med ribstribe
Idéen til denne trøje var et billede i et blad. Det var en lodret ribstribe i siden, som fængede. Denne ribstribe anes ikke på forsiden af trøjen. Der er kun en lodret vrangrække ved siden af forkantribben.
Jeg ville bruge en lodret ribbort til at give form til trøjen. Ribborten består af 2 vrang og tre ret. Denne er brugt på ryggen og i siden. Trøjen er strikket lige op uden ind- eller udtagninger ved taljen.
Garnet er kamgarn i tre farver. To grønne og en mørk blå. Garnere har ikke samme tykkelse. Alle tre tråde er strikket samtidig.
Jeg har gjort således:
Omkreds bul: 94-96 cm.
pinde nr. 5 og 5½ i rundpinde og strømpepinde.
Strikkefasthed: 18m på 10 cm.
Bul: Slå 169 m op på rundpind nr 5. Strik rib: (Den første pind er fra vrangsiden) 1 vr, 2 r, *3 vr, 2 r*. Gentag fra * til *. Slut med 1 r. Fortsæt i rib ved at strikke som masken under viser. Ret over ret, vrang over vrang. Ribbens højde er 17 pinde.
Skift til p 5½ og strik videre således (samtidig inddeles trøjen i flere dele):
Højre forstykke1 r, 2 vr, 33 r
Højre side markering: 2 vr, 3r, 2 vr, 3r, 2, vr
Ryg: 28 r, 2 vr, 3r, 2 vr, 3r, 2, vr, 3 r, 2 vr, 28 r
Venstre side markering: 2 vr, 3r, 2 vr, 3r, 2 vr
Venstre forstykke: 33 r, 2 vr, 1r.
Ribmaskerne i siden. Sidemarkeringen. Desværre ikke så tydelig på billedet.
Også ribmasker på ærmet.
Strik til arbejdet måler ca. 40 cm. Luk af til ærmegab: Der aflukkes 10 masker placeret symmetrisk over den fortsatte ribbort i begge sider. Strik ryggen videre således: Luk til ærmegab i hver side for 2, 2, 1, 1, 1m. Strik lige op til arbejdet måler 63 cm. Lad de midterste 23 m. hvile. Strik hver side færdig for sig ved at tage m ind mod hals: 3 x 1 m. Indtagning indenfor kantmasken. På samme pind som den 3. indtagning foretages, påbegyndes vendestrik til skulderen. Vend med 5m, 5m og 6m. Strik til sidst en række over alle 16 m. Lad disse m hvile til forstykket er strikket.
Forstykke: Afluk til ærmegab som på ryggen. Strik lige op til arbejdet måler ca. 49 cm (30 rækker fra ærmegabsaflukningen startede). Luk til hals for 6, 3, 2m og 1m 3 gange. ( de 6 m kan sættes til hvile i stedet). Strik lige op indtil samme højde som skuldervendingerne på ryggen. Strik tilsvarende vendinger og slut af med at strikkeaflukke skulder for og ryg sammen.
Ærmer: Slå 35 m. op på p. nr. 5. Strik rib: 3 r og 2 vr over 15 omgange. Der strikkes rundt. F. eks. på fire strømpepinde. Sæt et omgangsmærke mellem de to sidste vrangmasker på 4. p. Denne markering føres hele vejen op gennem ærmet. Dette er undersiden af ærmet. Skift til p. nr. 5½ og glatstrik. Dog fortsættes ribmønstret midt på ærmet: Strik 14 m r. Strik de næste 7 m: 2 vr, 3r, 2 vr, så de ligger ovenpå tilsvarende m på ærmeribben. Strik r resten af omgangen. For hver omgang strikkes denne rib fortsat op langs hele ærmets yderside. Start udtagning på slutning af 3. omgang, hvor der strikkes, til der mangler 1 m. før mærket. Saml lænken op mellem den netop strikkede m og næste m og strik denne m drejet ret. Strik 2 r (1 m på hver side af markeringen). Strik igen en udtagning ved at samle en lænke op og strikke denne drejet r. Der er således 2 masker mellem hver udtagning. Fortsæt denne udtagning på hver 6. omgang til der er 69 m på omgangen. Strik til arbejdet måler 47 cm. Næste omgang lukkes af under ærmet med 5 m på hver side af mærketråden. Ærmekuplen strikkes frem og tilbage. Der lukkes af i hver side for 2 x 2 m. Fortsæt med at tage 1 m ind i hver side på hver pind fra retsiden på denne måde: Strik 1 m., strik 2 r sm, strik til der mangler 3 m, tag 1m løs af, strik den næste m og træk den løse m over, strik 1 ret. Fortsæt indtagninger til der er 21 m tilbage. Luk i hver side for 3, 4m. Luk de resterende 7 m til sidst.
Forkanter: Venstre: Strik 94 m op langs forkanten fra retsiden på p nr. 5. Første pind strikkes ret (= en vrangrille på trøjens retside). Derefter 6 p rib: 2r, 2vr. Slut med 2 r. Luk af i rib.
Højre: Som venstre forkant, til der er strikket 3 p. Derefter “det perfekte knaphul” på 4. pind. Øverste knaphul ligger 10 m fra kanten. Hvert knaphul består af 2 m. og der er 13 m. mellem hvert knaphul. I alt 5 knaphuller. Knaphullets størrelse afpasses efter knappens str. mine knapper er 16 mm i diameter. Strik 2 pinde rib mere. Luk af i rib.
Halskant: Saml masker op rundt i halsen: 43 m fra forkant til ryggens ribmønster, strik de hvilende m fra nakken som m viser og saml 43 m op til den anden forkant. Strik rib: 2 r, 2 vr – dog strik fortsat 3 r og 2 vr over nakkens m. Sørg også for, at den lodrette vrangrække på forstykkerne strikkes som vrang i ribben, så denne linje føres igennem hele trøjen. Efter tre rækker, strikkes knaphul i trøjens højre side. Knaphullet ligger over 4. og 5. m fra forkanten. Efter 6 rækker lukkes af i rib.
De to vrangmasker ved siden af knapborten videreføres i halsribkanten.
Sy ærmerne i trøjen og sy knapper i. Jeg har brugt nogle metalknapper, som engang er købt på et loppemarked.
Tags: cardigan, Kamgarn, trøje
Ud i det blå
Categories: at strikke Kommentarer lukket til Ud i det blå
I en meget lækker norsk strikkebog, Vakker strikk, var der en sommertop, som i strikkefasthed passede til noget blåt farveskifte-bomuldsgarn, jeg havde fået. Modellen i bogen var med hulmønster på ærmerne samt to små flæsekanter øverst. Det første blev udeladt, da det ikke blev særlig tydeligt i det blå garn. Og det andet passer ikke rigtig til mig.
Toppen er strikke oppefra og ned. Det gennemgående mønster er rib, to ret – to vrang. Endnu en ændring i forhold til opskriften er, at jeg har strikket vendinger under den lille glatstrikningsbort øverst, for at få toppen lidt højere i nakken.
Det er sjovt at se, hvordan farvespillet ændrer sig alt efter hvor mange masker, der er på pinden, som følge af udtagningerne til raglan. Der er også taget lidt ind og ud i siden, hvilket også påvirker farvespillet på overfladen.
I opskriften hedder toppen ikke “Ud i det blå”. Men da den for en stor del er strikket på togture på tværs af landet og garnet er blå, så blev det til “Ud i det blå”. Og mon ikke sommeren giver mulighed for ture ud i det blå? God sommer.
Categories: at strikke Comments: 1
Toppen er strikket af resterne fra kjolen med dominomønster.
Der startes med ryggens midterpanel: Slå 51 masker op. Strik 6 pinde retstrik. Disse pinde er altid i bundfarven. Derefter 4 pinde glatstrikning i mønster farve. Disse 10 pinde gentages til panelet måler 51 cm. Slut med 7 pinde retstrik.
Panel for strikkes som ryg til arbejdet måler 41 cm. Slut med 7 pinde retstrik.
Saml masker op langs siden af panelerne med bundfarven: 124 m på rygstykket, slå 42 masker op mellem de to paneler og strik 104 m op langs forpanelet. Der strikkes ret på alle pinde.
Marker overgang mellem ryg og hals samt hals og for. Marker også arbejdets midte, som er skulderen. Tag ind på hver side af denne midtermarkering. 2 ret sammen på hver side for hver 14. Pind. (7 retriller). Når der er strikket 28 retriller, lukkes af for 86 m ved samtidig at strikke for og bag sammen og lukke af. Dette er toppens sidesøm. Der er nu 99 m tilbage.  49 m fra hver side og den sidste m er sidste m fra aflukningen i siden. Strik korte ærmer:
Strik rundt skiftevis ret og vrang for stadig at have retriller. Tag ind under armen på hver omgang med retstrikning. Indtagningen lægges på hver side af m fra sideaflukningen. I alt 5 indtagninger. Skift til p 2 1/2. Strik rib, 2 r, 2 vr. 88 masker. 8 omgange rib. Derefter 2 omgange kontrastfarver, stadig i rib. Luk af.
Halskant: Strik masker op i halskanten med p 2 1/2 således: 50 m bag, 43 m langs sidestykke, 50 m for og 43 m langs sidestykke. Strik rib 2 r, 2 vr. Start i et hjørne med 1 r, 2 vr, 2 r, 2 vr, osv. Der skal være 2 retmasker i hvert hjørne i halsen. Samtidig justeres maskeantallet/tages ind til 44 m på for og bag og 36 m på sidestykkerne. På de flg. omgange tages 2 m ind i hvert hjørne. Når der er strikket 9 omgange, skiftes til kontrastfarve. Strik en omgang, stadig i rib. Tag fortsat ind. Luk af i rib.
Ribkant nederst. Strik 1 m op i hver retrille og strik rib 2 ret, 2 vrang. De hvilende masker på midterpanelerne strikkes med i rib. Juster masketallet, så det går op med ribben. Strik 12 omgange med bundfarve og dernæst 2 omgange kontrastfarver. Luk af.
Strikkeprøven, der blev til et tørklæde
Categories: at strikke Kommentarer lukket til Strikkeprøven, der blev til et tørklæde
Jeg havde fået til opgave, at anmelde en strikkebog. Det drejede sig om en bog med japanske strikkemønstre, hulmønstre. De var beskrevet med diagrammer, som ikke helt lignede de diagrammer jeg kendte i forvejen til hulmønsterstrik. I den aktuelle bog, var alle pinde med hulmønster og derfor var alle pinde gengivet i diagrammet. Jeg besluttede mig for at strikke et af mønstrene i en lille prøve. Der blev fundet noget hvidt garn og slået 62 m. op. Mønsteret havde en rapport på 20 masker, så det ville give en vis fornemmelse for rytmen i mønsteret, at skulle gentage det hen over pinden.
Det gik sådan set meget godt med at forstå diagrammet. Det var udfordrende. Også fordi, der skulle strikkes mønster på vrangpinde. Både omslag og drejede vrangsammentagninger. Der blev holdt nøje styr på hver enkelt række med notater ved siden af strikketøjet.
Faktisk gik det så godt, at jeg besluttede at strikke videre ud over størrelsen på en prøve. Det er endt med et tørklæde. Her inden det er blevet vasket og spændt op.
Det måler 93 cm x 17 cm inden opspænding og er meget “boblet” at se på. Størrelsen blev bestemt af den mængde garn jeg havde.
Efter opspænding er målene 125 cm x 22 cm. Det færdige tørklæde.
Jeg ville også gerne udfordre bogens mønsterdiagrammer ved at prøve at strikke rundt. Samtidig måtte arbejdet også gerne have en brugsfunktion. Det blev til halvvanter med hulmønster på håndryggen.
De to halvvanter har forskellige mønstre, da det jo er strikkeprøver. De kan sagtens fungere som et par, da de har samme grundopbygning. Ribkant, hulmønster på håndryggen samt samme garnfarve og -kvalitet. Garnet til halvvanterne er strømpegarn. Tommelfingerhullet er fremkommet ved at lukke 12 m af og på næste omgang at slå 12 m op igen.
Inde i håndfladen er der strikket glatstrikning.
Tags: Diagramstrik, hulmønster, Strikkeprøver
Categories: at strikke Kommentarer lukket til Juletræer og rensdyr
I november havde jeg en togtur foran mig. Strikning og togture er en god kombination, men de igangværende strikkearbejder egnede sig ikke til togstrikning. Jeg spurgt derfor min søn, om han tilfældigvis kunne bruge et par sokker. Det kunne han godt, men der skulle være rensdyr og juletræer på. “Hvis det da ikke var for kompliceret?” En sådan udtalelse er jo snarere en udfordring end en begrænsning.
Mønsterrapporterne gik ikke helt op, så der er taget to masker ud inden juletræerne og taget ind igen derefter. Sådan må der jo fifles lidt.
Categories: at strikke Kommentarer lukket til Pigehue
Denne hue er resultatet af et museumsbesøg på Glud Museum i sommerferien. Der var en særudstilling med strik gennem 300 år. Udgangspunktet for udstillingen var effekter fra museets arkiver. Nogle af disse var fortolkede eller strikket i kopier.
I tidsnedslaget 1920-erne var der bl. a. strikket en pigehue, hvortil der var en strikkeopskrift at købe i museumsbutikken. Det måtte jeg da lige prøve. Det blev til denne hue til barnebarnet.
Både på modellen i udstillingen og i opskriften var der en strikket snor trukket igennem en hulrække strikket i huens forkant. Snoren sluttede i et par pomponer. Jeg valgte at strikke en snor, som i længde var lidt kortere end huens forkant. Den blev trukket gennem hullerne og syet fast i begge ender.
Der startes i huens forkant med rudemønsteret og strikkes mod baghovedet. I stedet for at sy sammen midt bag, har jeg syet samlet det med maskesting. Derefter er der samlet masker op hele vejen rundt og strikket krave med udtagninger.
Garnet er strømpegarn, da huen så kan vaskes i maskinen på uldprogrammet, hvis det skulle blive nødvendigt.
Tags: Historisk inspiration, hue
Categories: at strikke Kommentarer lukket til Top med snoninger
Garn: Laura linen. Hørgarn med løbelængde 200 m på 50 g.
Strikkefasthed: 34 m i mønster = 10 cm.
Slå 252 m op.
1. omgang: ret over alle masker
2. omgang:  4 ret, 3 vrang. Lad omgangen starte mellem de to midterste retmasker. En snoning lægger sig i ”sidesømmen”.
3. – 5. – 7. omgang  som 1. omgang
4. -6. -8. omgang som 2. omgang.
9. omgang: Snoning: De to første masker hviler på hjælpepind bag ved arbejdet. Strik de to næste masker ret. Strik så de to masker fra hjælpepinden. De næste tre masker ret. Gentag omgangen ud.
Herefter gentages 1. og 2. omgang tre gange efterfulgt af 9. omgang. O.s.v. Snoningerne udføres på retsiden af arbejdet.
Efter 36 cm deles arbejdet i for og bag. Lad en snoning være ‘sidesøm’. Bagstykket strikkes først. Slå 9 m op i hver ende af bagstykket. De yderste m strikkes i ret på både ret- og vrangside. Øvrige m fortsætter i snoningsmønstret.
Efter 52 cm, sættes de midterste 38 m på maskenål. Strik hver side for sig: Mod halsen tages 1 m ind 5 gange. Samtidig strikkes vendepinde på skulderen med vending 8 m før seneste vending. 6 vendinger i alt. Strik en pind over alle skuldermasker. Lad maskerne hvile.
Forstykket strikkes som ryggen til der er strikket 46 cm. Sæt de midterste 24 m på maskeholder. Mod hals tages 1 m ind 12 gange.
Strik lige op indtil forstykket har samme højde som ryggen. Strik vendepinde på skulderen som på bagstykket.
Læg de to skulderpinde ret mod ret og strik sammen med aflukning.
Strik masker op til halskant. I alt 126 m. Sæt samtidig markeringer på hver side af de hvilende masker fra midt for og bag. Strik skiftevis en omgang ret og vrang 8 omgange i alt. På næste omgang tages 1m ind i hver side indenfor markeringerne for at undgå kanten flaner. Luk af på næste omgang.
Hæft ender og sy sammen under ærmer.
Farven på billedet er misvisende. Den er nærmest meleret mosgrøn.
Categories: at strikke Comments: 1
Sommerens hurtige strik blev en T-shirt str. 6 år. Størrelsen gør jo noget for hurtigheden. Modellen er fra bladet Sally’s nr. 5/2021.
I bladet var der brugt to farver garn. En bundfarve og en anden til striberne. Som det fremgår af billedet, valgte jeg hvid bundfarve og forskellige blå som striber. Når arbejdet starter en sen lørdag aften, tager man hvad man haver på lager og får det bedste ud af det.
Stribemønsteret har lidt struktur. Dette opstår ved først at strikke en omgang ret og dernæst en omgang med skiftevis 1 ret og 1 vrang.
Modellen er strikket nedefra og op og ærmerne er strikket ind til en raglanlukning. Da det er en str. 6 år, er der ikke meget plads til at strikke rundt i de første omgange af raglanindtagningen. Dette blev løst ved at bruge en hjælpepind til at strikke rundt i ærmerne i de første omgange af sammenstrikningen. Se evt. indlægget herunder.
Opskriften foreskrev, at der blev lukket masker af under armen på krops- og ærmedelene til senere sammensyning. Jeg satte dem i stedet på maskeholdere (sikkerhedsnåle).
Dette gjorde jeg for senere at sy hullet under armen sammen med maskesting. Så er der ikke en kant under armen, som fylder.
Tags: Maskesting, Raglan, Strukturmønster
Categories: at strikke Kommentarer lukket til Hjælpepind – raglansammenstrikning
Det kan være noget af en udfordring, at strikke ærmer og kropsstykke sammen når der skal strikkes raglanærmer. Det er ret svært at komme rundt i ærmerne med strikkpindende i starten af raglanindtagningen. Nærmest umuligt; især hvis der strikkes børnetøj i mindre størrelser.
Løsningen kan være at bruge en hjælpepind til at strikke nogle af maskerne på ærmedelene.
Denne lille video forsøger at vise hvordan.
Tags: Hjælpepind, Raglanindtagning, Strikketips
50 års jubilæumskonference – DH
Den faglige forening Håndværk&Design
09-16-2022 / Vævebrikker – 3D printede
09-14-2022 / Orange multifarvet ribstrik
08-02-2022 / Hækling for venstrehåndede
08-01-2022 / Fire cirkelbilleder
© 2022 At skabe er at leve. All Rights Reserved. Entries RSS Comments RSS Log ind